Stjarnan segir upp Kananum sínum
Chelsie Schweers sem leikið hefur með kvennaliði Stjörnunnar í körfuknattleik í vetur mun ekki snúa aftur í raðir liðsins, en Baldur Ingi Jónasson þjálfari Stjörnunnar staðfesti þetta í samtali við Karfan.is.
"Það voru kannski tveir samspilandi þættir sem komu þarna einkum við sögu. Í fyrsta lagi er ákveðinn áhættuþáttur sem spilar inní varðandi höndina á henni, það er hversu fljótt hún myndi ná fyrri styrk eftir að hafa brákað bein í handarbaki.
Í öðru lagi, sem að vissu leyti er veigameiri þáttur, þá hefur að reynst ljóst að hún er miklu frekar skotbakvörður en leikstjórnandi. Hún var því að spila stöðu sem hentaði henni og liðinu ekki jafn vel og vera mætti," sagði Baldur Ingi í samtali við Karfan.is.
"Við munum því leita að nýjum erlendum leikmanni sem mun vonandi leysa það hlutverk. Við viljum taka það fram að Chelsie er augljóslega frábær leikmaður og því var þessi ákvörðun síður en svo auðveld. Óskum henni jafnframt velfarnaðar í þeim framtíðarverkefnum sem hún kemur til með að taka sér fyrir hendur," sagði Baldur enn fremur.
Chelsie Schweers sem leikið hefur með kvennaliði Stjörnunnar í körfuknattleik í vetur mun ekki snúa aftur í raðir liðsins.
Þjálfari Stjörnunnar staðfesti þetta.
"Í fyrsta lagi er ákveðinn áhættuþáttur sem spilar inní varðandi höndina á henni".
"það er hversu fljótt hún myndi ná fyrri styrk eftir að hafa brákað bein í handarbaki."
"Í öðru lagi þá hefur að reynst ljóst að hún er miklu frekar skotbakvörður en leikstjórnandi."
"Hún var því að spila stöðu sem hentaði henni og liðinu ekki jafn vel og vera mætti."